Ruby Evans

Gymnast artistig o Gymru yw **Ruby Grace Evans** (ganwyd 17 Mawrth 2007). Mae hi'n rhan o dîm Prydain, ac roedd hi'n rhan o'r tim enillodd medal arian yn Nhwrnament Ewropeaidd 2024 ac mae hi wedi bod yn bencampwr gogledd Ewrop bump gwaith

## Bywyd personol 
Ganwyd Ruby yng Nghaerdydd yn 2007. Dechreuodd gymnasteg pan oedd yn bump oed. Ei chlwb gymnasteg cyntaf oedd Clwb Gymnasteg Olympaidd Caerdydd. Mae hi'n cyn-ddisgybl Ysgol Gyfun Gymraeg Plasmawr, Caerdydd.

## Gyrfa gymnasteg iau 
### 2019 
Cystadlodd Ruby yn ei Phencampwriaeth Cymru cyntaf yn 2019, cipiodd y drydedd wobr gyffredinol yn yr adran *espoir*. Mis yn ddiweddarach, bu'n cystadlu ym Mhencampwriaeth Prydain lle chafodd ail ar y llawr a seithfed yn gyffredinol. 
### 2022 
Yn gynnar yn 2022, cystadlodd Ruby ym Mhencampwriaeth Cymru a Phrydain, gan ennill y categori iau yn y ddau. Yn mis Gorffennaf, aeth i 'European Youth Olympic Festival' lle helpodd Prydain Fawr i orffen yn y chweched safle. Yn unigol, enillodd arian ar y llofnaid. Ym mis Awst, cystadlodd ym Mhencampwriaeth Ewrop lle helpodd Prydain i orffen yn bedwerydd. Yn unigol, gorffennodd yn bedwerydd a thrydydd ar ddeg yn gyffredinol.

Ym mis Tachwedd, cystadlodd ym mhencampwriaeth Gogledd Ewrop. Helpodd Cymru i ennill fel tîm. Yn unigol, enillodd aur ar y llofnaid.
## Gyrfa gymnasteg hŷn 
### 2023 
Ers 2023 mae Ruby yn gymwys i gystadlu mewn cystadlaethau gymnasteg 'hŷn'. Gwnaeth ei début hŷn ar gyfer Prydain yng Nghwpan Byd Cottbus lle enillodd arian ar y llofnaid ac efydd ar y llawr. Ym mhencampwriaeth Cymru, roedd Ruby'n ail tu ôl i Poppy-Grace Stickler. Ym mhencampwriaeth Prydain, roedd hi'n bumed yn gyffredinol ac enillodd aur ar y llofnaid.

Yn mis Medi, cafodd Ruby ei dewis i gynrychioli Prydain ym Mhencampwriaeth y Byd 2023 gyda Jessica Gadirova, Alice Kinsella, Ondine Achampong, a Georgia-Mae Fenton. Ruby oedd y gymnast gyntaf o Gymru mewn 17 mlynedd i gynrychioli Prydain ym Mhencampwriaeth y Byd. Yn y bencampwriaeth, gorffennodd tîm Prydain yn chweched yn y rownd derfynol.

I orffen 2023, cystadlodd ym Mhencampwriaeth Gogledd Ewrop. Helpodd Cymru i ennill y gystadleuaeth tîm ac yn unigol enillodd aur yn gyffredinol ac ar y llawr.

### 2024 
Dechreuodd 2024 ym Mhencampwriaeth Cymru, lle bu'n gyntaf yn gyffredinol, ar y llofnaid, barrau anghyflin ac ar y llawr. Cystadlodd fel gwestai ym mhencampwriaeth Lloegr, lle bu'n gyntaf ar y llawr ac yn ail ar y trawst. Ym mhencampwriaeth Prydain, bu'n ail yn gyffredinol. Aeth Ruby i bencampwriaeth Ewropeaidd yn nhîm Prydain gydag Ondine Achampong (yn ddiweddarach wedi amnewid gydag Abigail Martin), Alice Kinsella, Becky Downie, a Georgia-Mae Fenton. Helpodd y tîm i orffen yn ail tu ôl i'r Eidal.

Yn mis Mehefin, cafodd ei dewis i gynrychioli Prydain yng Ngemau Olympaidd yr Haf 2024 gyda Downie, Kinsella, Fenton, and Martin. Ruby yw'r gymnastwraig cyntaf o Gymru i fynd i'r Gemau Olympaidd ers Sonia Lawrence yng Ngemau Olympaidd yr Haf 1996.

### 2025 
Bu'n cystadlu ym Mhencampwriaeth y Byd 2025 yn Jakarta, Indonesia. Enillodd fedal arian ar y llawr sy'n golygu taw hi yw'r Gymraes gyntaf erioed i ennill medal unigol ym Mhencampwriaeth y Byd Gymnasteg.

### 2026 
Ym mhencampwriaeth Prydain, bu'n fuddugol yn gyffredinol, a hi oedd y Gymraes gyntaf i hawlio'r teitl ers dros 60 mlynedd.

## Hanes Cystadlu
## Cyfeiriadau 
Categori:Genedigaethau 2007
Categori:Merched yr 21ain ganrif o Gymru
Categori:Pobl o Gaerdydd
Categori:Gymnastwyr o Gymru
Categori:Cystadleuwyr yng Ngemau Olympaidd yr Haf 2024
Categori:Pobl addysgwyd yn Ysgol Gyfun Gymraeg Plasmawr
Categori:Pobl o Gymru yn y Gemau Olympaidd